google/wiki40b huggingface dataset:
Greenie Linux

História

Prvé pokusy sa začali pod názvom Elvenbuntu, vývoj bol však onedlho ukončený. Za začiatok projektu Greenie Linux, vtedy pod menom Green Linux, sa pokladá 14. september 2007.
Popri Greenie Linux sa vytváral projekt Kolieskobuntu, ktorý vznikol za účelom viac prispôsobiť Kubuntu. Od tohoto projektu sa upustilo, ale ako vedľajší produkt sa vytvoril Newtoos. Aktuálne sa vývoj sústredí na prípravu 64bit verzií.
Vieuvicq

Poloha

Obec má rozlohu 15,62 km². Najvyšší bod je položený 177 m n. m. a najnižší bod 152 m n. m.

Obyvateľstvo

Počet obyvateľov obce je 463 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hotel Grand (Pezinok)

História

Hotel bol postavený v šesťdesiatych rokoch dvadsiateho storočia na mieste bývalých meštianskych domov. Okolo roku 1990 bol zatvorený a chátral až do roku 2002, kedy budovu odkúpil podnikateľ Milan Vadovič za 7 miliónov korún.

Súčasný stav

Od roku 2004 v budove sídli supermarket Billa, avšak hotelová časť budovy chátra dodnes. Popri budove sa nachádza bezplatné parkovisko, Hotel Tilia (pôvodne Hotel Lipa) s reštauráciou Pezinský Preš a Bujanovská kúria. Pred budovou, zo strany Radničného námestia, sa od roku 2009 nachádza banský vozík, ktorý slúži ako pamätník baníkov.
Serpaize

Poloha

Obec má rozlohu 11,71 km². Najvyšší bod je položený 324 m n. m. a najnižší bod 190 m n. m.

Obyvateľstvo

Počet obyvateľov obce je 1 559 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dátový typ

Údajový typ je spojenie oblastí hodnôt a operácií v jeden celok. Podľa Niklausa Wirtha je to určovateľ množiny hodnôt, napr. typ premennej.
Marles-les-Mines

Poloha

Obec má rozlohu 4,55 km². Najvyšší bod je položený 99 m n. m. a najnižší bod 37 m n. m.

Obyvateľstvo

Počet obyvateľov obce je 5 763 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bœschepe

Poloha

Obec má rozlohu 13,59 km². Najvyšší bod je položený 153 m n. m. a najnižší bod 28 m n. m.

Obyvateľstvo

Počet obyvateľov obce je 2 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Authieux-du-Puits

Poloha

Obec má rozlohu 4,43 km². Najvyšší bod je položený 302 m n. m. a najnižší bod 214 m n. m.

Obyvateľstvo

Počet obyvateľov obce je 68 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Swift Gamma-Ray Burst Mission

Spolupráca na projekte

Družicu postavila firma General Dynamics C4 Systems (predtým Spectrum Astro) v spolupráci so strediskom NASA Goddard Space Flight Center, ktoré je tiež prevádzkovateľom družice. Na projekte sa ďalej podieľali organizácie Agenzia spaziale Italiana (ASI) z Talianska a Particle Physics and Astronomy Research Council (PPARC) zo Spojeného kráľovstva. Vedecké prístroje a program zabezpečujú o. i. Pennsylvania State University, Los Alamos National Laboratory, Max-Planck-Institut für extraterrestrische Physik (Nemecko) a ďalšie univerzity a vedecké pracoviská z Ameriky a Európy.
Hlavná pozemná stanica sa nachádza pri meste Malindi v Keni. Družica je riadená z pozemného strediska MOC (Mission Operations Center) v areáli Pennsylvania State University a namerané dáta sú spracovávané, distribuované a archivované v stredisku SDC (Swift Data Center) v areáli NASA Goddard Space Flight Center (GSFC) v Greenbelt v Marylande.

Misia

Hlavným cieľom misie je štúdium gama zábleskov a určenie ich pôvodu. Ďalšou úlohou je pozorovanie celej oblohy v röntgenovej časti spektra a určovať röntgenové žiarenie. Družica tiež slúži ako pozorovacia platforma pre sledovanie príležitostných cieľov akými sú napríklad supernovy.
Observatórium Swift odštartovalo z odpaľovacej rampy 17 na myse Canaveral 20. novembra 2004 a dosiahlo nízku obežnú dráhu Zeme vo výške 586 až 601 kilometrov a so sklonom dráhy 20°. Vedecká činnosť bola zahájená v decembri 2004. Hneď na začiatku misie došlo k zlyhaniu chladiacej jednotky energetického zdroja pre röntgenový teleskop. Táto porucha nebola odstránená, ale tímy vedcov z univerzít v Pensylvánii a Leicesteru zistili, že teleskop môže pracovať aj bez chladiacej jednotky. Skúšky pokračovali do februára 2005, kedy boli vyhotovené prvé snímky prístrojom UVOT (vo viditeľnom a ultrafialovom spektre) a observatórium tak bolo vyhlásené za plne funkčné.
Hadiar krátkoprstý

Opis

Je to pomerne veľký druh. Váži od 1,1 do 2,2 kg. Je dlhý 63 – 70 cm s rozpätím krídel 167 až 182 cm. Dospelé jedince sú na vrchu a hlave hnedé a na spodku biele. Majú žltú dúhovku a svetlo žlté nohy. Mláďatá majú veľkú hlavu.

Rozšírenie

Obýva rozsiahle územie a migruje. Cez zimu obýva tropickú časť Afriky južne od Sahary a cez leto hniezdi v Európe a v Strednej Ázii. V celej Európe hniezdi od 6 do 14 tisíc párov.  Globálnu populáciu reprezentuje 51 až 156 tisíc párov.
Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia R - vzácny druh.

Výskyt a stav na Slovensku

Odhadovaný počet hniezdiacich párov v rokoch 1980 – 1999 bol 20 - 25. Veľkosť populácie i územie na ktorom sa vyskytoval boli stabilné, maximálna zmena do 20%, zaznamenané v 5,20 % mapovacích kvadrátov. Ekosozologický status v roku 1995 E - ohrozený druh. V roku 1998 EN:B2d,D, EN - ohrozený. V roku 2001 EN - ohrozený. 
Odhadovaný počet hniezdiacich párov v rokoch 2008 – 2012 bol 2 – 10 párov. Krátkodobý trend za posledných 12 rokov (2000 – 2012) bol neznámy. Dlhodobý trend od roku 1980 (1980 – 2012) bol klesajúci. Veľkosť územia na ktorom hniezdil za posledných 12 rokov bola neznáma. Veľkosť územia na ktorom hniezdil z pohľadu dlhodobého trendu bola klesajúca.  V roku 2014 bol v červenom zozname prehodnotený na CR D - kriticky ohrozený.
Odhadovaný počet hniezdiacich párov v rokoch 2013 – 2018 bol 3  –  8 párov. Krátkodobý trend  za posledných 12 rokov (2007 – 2018) aj dlhodobý trend od roku 1980 (1980 – 2018) bol klesajúci. Veľkosť územia na ktorom hniezdil za posledných 12 rokov  bola stabilná. Veľkosť územia na ktorom hniezdil z pohľadu dlhodobého trendu bola klesajúca.

Etológia

Tvoria doživotné páry. Samica každý rok stavia nové hniezdo. Hniezdi v otvorenej krajine na vysokých stromoch v rôznych lesných spoločenstvách. Je to silno teritoriálny druh a svoj priestor si bráni. Svoje hniezda stavajú v korunách a sú orientované na juh. Samica znáša jedno vajce bielej farby s farebných fľakmi. Inkubačná doba je cca 45 dní.
Hlavnú zložku jeho potravy tvoria hady (70 – 80 %), loví aj hlodavce, jaštery, žaby a korytnačky. Hady požiera hlavou dopredu a niekedy im zo zobáka trčia ich chvosty. Na lov hadov je špecializovaný, na nohách má hrubšie perie a silné pazúry, je imúnny voči jedu a má dobrý zrak. Lovia samce, najčastejšie dlhým krúžením vo výškach ale zvyknú aj striehnuť na zemi alebo konári. Samice strážia mláďatá a kŕmia ich. O mláďatá sa starajú približne 70 dní, potom ich opúšťa. Pohlavne dospelým sa jedinec stáva v 3 až 4 roku života. Dožíva sa 17 rokov.
Leonīds Tambijevs

Klubový hokej

V sezóne 2005/06 bol hráčom klubu EHC Basel v nižšej švajčiarskej súťaži, v ďalšej hrával za HC Merano.
Rumšiškės

Rumšiškės je mesto v Litve. Nachádza sa tu múzeum tradičnej architektúry Litvy. Mesto je tiež súčasťou Kaunasského zátokového parku (litovsky: Kauno marių regioninis parkas).
Noyal-Pontivy

Poloha

Obec má rozlohu 53,45 km². Najvyšší bod je položený 162 m n. m. a najnižší bod 54 m n. m.

Obyvateľstvo

Počet obyvateľov obce je 3 688 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pierlas

Poloha

Obec má rozlohu 31,31 km². Najvyšší bod je položený 2 106 m n. m. a najnižší bod 560 m n. m.

Obyvateľstvo

Počet obyvateľov obce je 90 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jerevan

História

Mesto bolo vybudované na mieste, kde stála už v roku 783 pred Kr. starodávna pevnosť. Význam mestu dávala strategická poloha na križovatke dôležitých obchodných ciest z Ruska a Anatólie do Perzie. 
Rozmach mesta začal na začiatku 20. storočia, kedy sa do mesta vrátilo veľké množstvo Arménov z celého sveta. Mesto prekvitalo i za sovietskej éry, kedy bola vybudovaná univerzita, školy, akadémia vied, divadlo, hudobná sieň a múzea.
Jerevan leží v tektonicky nepokojnej oblasti s častými zemetraseniami. Počas posledného veľkého zomrelo v roku 1988 viac ako 25 000 ľudí a veľká časť mesta bola zničená.

Priemysel

Priemysel mesta je založený hlavne na chemickom priemysle, strojárenstve, výrobe syntetického kaučuku, pneumatík, medi, hliníku, elektrických zariadení, hodín, potravín, ale i vína či alkoholu.
Vilniaus televizijos bokštas

Vilniuská televízna veža (lit. Vilniaus televizijos bokštas) je 326,5 metrov vysoká stavba, ktorá sa nachádza vo štvrti Karoliniškės v západnej časti Vilniusu.
Stavba veže bola spustená 31. mája 1974 a dokončená bola 30. decembra 1980.
13. januára 1991 došlo pri veži k masakru, kedy sovietske milície násilne rozohnali demonštráciu za litovskú nezávislosť, zabili pri tom 14 neozbrojených civilistov a okolo 700 ich zranili.
Od roku 2000 býva veža na Vianoce ozdobená ako vianočný stromček.
Sari-d’Orcino

Poloha

Obec má rozlohu 22,09 km². Najvyšší bod je položený 1 245 m n. m. a najnižší bod 95 m n. m.

Obyvateľstvo

Počet obyvateľov obce je 318 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chris Norman

Život a kariéra

Svoju prvú gitaru získal v siedmich rokoch. V dvanástich rokoch sa na škole v St. Bede’s Grammar School, Bradford stretol s Alanom Silsonom a Terrym Uttleom budúcim členmi Smokie.
V roku 1965 založil so svojimi spolužiakmi Alanom Silsonom a Terrym Uttleyom svoju prvú kapelu s názvom Essence. V roku 1967 sa premenovali na The Elizabethans. Neskôr sa premenovali na Kindness. V roku 1970 nahrali svoj prvý singel „Light Of Love“/„Lindy Lou“. V roku 1973 odišiel zo skupiny Ron Kelly namiesto neho neskôr prišiel do skupiny Pete Spencer. Neskôr začala kapela spolupracovať s producentami Hurleyom a Chinnichapom a tí navrhli zmeniť meno kapely na Smokey (neskôr sa to zmenilo na súčasný názov Smokie).
V roku 1979 naspieval samostatne so Suzi Quatro duet „Stumblin’ In“. V roku 1985 odišiel zo skupiny Smokie a vydal sa na sólovú dráhu. V roku 1986 naspieval pieseň „Midnight Lady“ pre seriál Miesto činu – diel s názvom Výmena (Tatort: Der Tausch), ktorá sa stala hitom v celej Európe. Hudbu a text napísal Dieter Bohlen (nemecký producent a skladateľ jeden predstaviteľov éry disco 80. rokov, ako boli C.C. Catch a jeden z bývalých členov speváckeho dua Modern Talking, či neskôr ďalšieho projektu s názvom Blue System). V Nemecku sa držala na prvom mieste po dobu šiestich týždňov. Predalo sa jej viac ako 900 000 kópií. Vo Šviajčiarsku sa na prvom mieste hitparád držala päť týždňov.

Osobný život

Chris Norman sa 16. marca 1970 oženil s manželkou Lindou a majú spolu šesť detí (Brian, Sharon, Paul, Michael, Steven a Susan Jane) a štyri vnúčatá. Od roku 1986 žije s rodinou na ostrove Man. Od februára 2006 je oficiálnym veľvyslancom v združení Detskej nadácie hospic.
Mondavezan

Poloha

Obec má rozlohu 21,09 km². Najvyšší bod je položený 374 m n. m. a najnižší bod 252 m n. m.

Obyvateľstvo

Počet obyvateľov obce je 817 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Razac-sur-l’Isle

Poloha

Obec má rozlohu 14,24 km². Najvyšší bod je položený 203 m n. m. a najnižší bod 69 m n. m.

Obyvateľstvo

Počet obyvateľov obce je 2 470 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Asterios (syn Nélea)

Asterios alebo Asterión (starogr. Ἀστέριος, Ἀστερίων – Asterios, Asterión, lat. Asterius) je v gréckej mytológii syn pylského kráľa Nélea a jeho manželky Chlóridy.
Asterios mal sestru Péro a jedenásť bratov, Taura, Déimacha, Pylaóna, Alastora, Eurybia, Epilaa, Frasia, Eurymena, Euagora, Periklymena a Nestora.
Asterios zahynul v boji s najväčším gréckym hrdinom Heraklom, keď sa proti nemu vypravil so svojimi desiatimi bratmi a s otcom ako spojenec élidskeho kráľa Augeia. Ich rod však nevyhynul, lebo Néleov najmladší syn Nestor sa výpravy nezúčastnil a stal sa pylským kráľom. Po dlhých rokoch sa Nestor ako najstarší achájsky vodca potom preslávil v trójskej vojne.
Conilhac-de-la-Montagne

Poloha

Obec má rozlohu 4,45 km². Najvyšší bod je položený 602 m n. m. a najnižší bod 380 m n. m.

Obyvateľstvo

Počet obyvateľov obce je 59 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Philippe Rebord

Skorší život a vzdelanie

Rebord sa narodil 22. apríla 1957 a získal Lic. Phil.-hist. na Université de Lausanne.

Vojenské pôsobenie

Svou vojenskú kariéru v Švajčiarskych ozbrojených silách začal v roku 1985. Slúžil na viacerých pozíciách, postupne získavajúc vyššie a vyššie hodnosti.
16. septembra 2016 predchádzajúci veliteľ André Blattmann oznámil svoj odchod do dôchodku, Švajčiarska vláda vymenovala Reborda za jeho nástupcu. Oficiálna rozlúčka s Blatmannom pred odchodom do dôchodku sa uskutočnila 8. decembra 2016 a od 1. januára 2017 prebral velenie Rebord. V rovnaký deň bol Rebord vymenovaný do hodnosti Korpskommandant, ekvivalentnej generálporučíkovi.
Onedlho po svojom vymenovaní za veliteľa Švajčiarskych ozbrojených síl Rebord vyhlásil kúpu nových stíhačiek pre Švajčiarske vzdušné sily a udržanie dostatočného stavu vojakov za priority ozbrojených síl. Vyslovil sa za zvýšenie vojenského rozpočtu, argumentujúc, že súčasné investície nie sú dostatočné.
Denné snenie

Denné snenie je snenie v bdelom stave. Jeho obsahom býva to, čo stojí na vrchole hodnotovej orientácie človeka a čo nemôže dosiahnuť, ďalej to, čo má šancu získať, a napokon to, čo ho v najbližšej dobe čaká. Často v dennom snení zaujímajú miesto narušené ľudské vzťahy, zatiaľ čo rutinné záležitosti sa prakticky nevyskytujú.
Giacomo Carissimi

Život

Jeho životopis je chudobný na prevratné udalosti. Presný dátum narodenia nie je známy, udáva sa dátum krstu 18. apríl 1605. Narodil sa v rodine debnára v dedinke Marino, neďaleko Ríma. Pravdepodobne získal základné hudobné vzdelanie ako spevák v chrámovom zbore. Existujú doklady o tom, že v roku 1623 spieval v chráme v Tivoli, kde sa o dva roky neskôr stal organistom.
Ako dvadsaťročný sa stal kapelníkom v chráme sv. Rufina v Assisi a v roku 1628 dosiahol už významné postavenie v Ríme ako kapelník chrámu sv. Apollinára, ktorý patril Collegiu Germanicu. Navzdory lákavým ponukám (napr. prevziať miesto kapelníka v chráme sv. Marka v Benátkach po smrti Claudia Monteverdiho v roku 1643 alebo miesto maestra na dvore cisárovho syna Leopolda Wilhelma v Bruseli) zostal Rímu a tomuto chrámu verný po celý život. V roku 1637 bol vysvätený na kňaza a zrejme nikdy neprekročil hranice Talianska. V rokoch 1655 a 1656 bol menovaný ako maestro di cappella del concerto di camera na dvore kráľovnej Kristíny Švédskej, ktorá v tom čase žila v Ríme po svojej abdikácii.
Bol vychýrený ako znamenitý hudobný pedagóg. Medzi jeho žiakov patrili Marc-Antoine Charpentier, Johann Kaspar Kerll, Christoph Bemhard a zrejme aj Johann Philipp Krieger. Nepatril medzi chudobných hudobníkov. Jeho dielo bolo vždy patrične honorované. Zomrel v Ríme 12. januára 1674 ako relatívne veľmi bohatý muž.

Význam

Carissimi, ako pokračovateľ v diele Monteverdiho, má významný podiel na rozvoji recitatívu. Zavŕšil aj vývoj madrigalov, typickej formy hudobnej renesancie, ktoré sa jeho pričinením transformovali do tvaru koncertnej kantáty.
Najviac však skladateľa preslávila forma oratória. Carissimi sa často nazýva otcom oratória, pretože bol prvým významným skladateľom tejto hudobnej formy tak typickej pre celé barokové obdobie. Svojimi dielami ako je Jefta alebo Jonáš stanovil formálne pravidlá, ktoré takmer dve storočia rešpektovali nielen barokoví skladatelia, ale aj skladatelia obdobia klasicizmu. Zásluhou Carissimiho dostala táto hudobná forma aj svoje meno. Prvé skladby tohto druhu uviedli totiž skladatelia Giacomo Carissimi a Emilio de' Cavalieri v oratóriu (modlitebni) chrámu sv. Marcella v Ríme.
Morten Dahlmann

Klubový hokej

V sezóne 2005/06 bol hráčom klubu Nordsjaelland Cobras v najvyššej dánskej súťaži.

Reprezentácia

Dánsky reprezentačný tréner Mikael Lundström ho nominoval Majstrovstvá sveta 2006 v lotyšskej Rige. Na drese nosil číslo 26.
Omissy

Poloha

Omissy má rozlohu 7,09 km². Najvyšší bod je položený 125 m n. m. a najnižší bod 72 m n. m.

Obyvateľstvo

Omissy má 811 obyvateľov (2009).
Graf vývoja obyvateľstva:
Zdroje: INSEE
Heers

Obyvateľstvo

Obec má približne 7 018 obyvateľov (2010).
Sarton

Poloha

Obec má rozlohu 6,6 km². Najvyšší bod je položený 131 m n. m. a najnižší bod 67 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biskupický kanál

Biskupický kanál je 38,85 km dlhý derivačný kanál na rieke Váh. Je pomenovaný podľa trenčianskej mestskej časti Biskupice, bývalej samostatnej obce Trenčianske Biskupice. Bol vybudovaný v rokoch 1942–1956, začína v Trenčíne a končí sa v Piešťanoch, kde sa opätovne spája so starým korytom Váhu pred vodnou nádržou Sĺňava. 
Na Biskupickom kanáli boli vybudované tri vodné elektrárne: Vodné dielo Kostolná, Vodné dielo Nové Mesto nad Váhom a Vodné dielo Horná Streda.
Tridentská omša

Tridentská omša, tiež označovaná ako Tradičná latinská omša, Usus Antiquor alebo Mimoriadna forma Rímskeho rítu je omša Rímskeho rítu, ktorá je obsahom typických vydaní Rímskeho misála z rokov 1570 až 1962. Slúži sa v cirkevnej latinčine. Až do vydania omše sv. Pavla VI. v roku 1969 to bola najpoužívanejšia omšová liturgia na svete. Vydanie z roku 1962 je najnovšie typické vydanie, tiež známe ako Misál sv. Jána XXIII. po pápežovi, ktorý ho vydal.
Slovo „tridentská“ je odvodené od názvu mesta Trident (tal. Trento), kde sa konal Tridentský koncil. Reagujúc na rozhodnutie koncilu vydal pápež Pius V. v roku 1570 Rímsky misál, ktorý učinil záväzným pre celú Latinskú cirkev okrem miest a rádov, ktoré mali vlastnú liturgiu staršiu ako 200 rokov. Napriek tomu, že sa tridentská omša často označuje ako „(tradičná) latinská omša“, oficiálnym jazykom omše Pavla VI., ktorá ju nahradila ako riadna forma Rímskeho rítu, je tiež stále latinčina.

Jazyk

Vo väčšine oblastí sveta bola jazykom používaným na slúženie tridentskej omše vždy latinčina. V Dalmácii a častiach Istrie a Chorvátska však bola liturgia slúžená v cirkevnej slovančina a povolenie na použitie tohto jazyka bolo na ďalšie slovanské regióny rozšírené medzi rokmi 1886 a 1935.
V roku 1964 bola vydaná inštrukcia o implementácii konštitúcie Sacrosanctum Concilium (Konštitúcie o posvätnej liturgii) Druhého vatikánskeho koncilu, v ktorej sa ustanovuje, že epištola a evanjelium z omše dňa majú byť čítané vo vernakulárnom (= ľudovom) jazyku. Biskupské konferencie mali so súhlasom Svätej stolice rozhodnúť, ktoré ďalšie časti omše, ak nejaké, majú byť slúžené v reči ľudu.
Mimo rímskokatolíckej cirkev bola reč ľudu do slávenia tridentskej omše uvedená niektorými starokatolíkmi a anglokatolíkmi v súvislosti s vydaním Anglického misála.
Niektoré pravoslávne cirkvi západného obradu používajú tridentskú omšu v reči ľudu v drobnými obmenami pod názvom „Božská liturgia sv. Gregora“.
Väčšina starokatolíkov používa tridentskú omšu v reči ľudu alebo v latinčine.
Beauzac

Poloha

Obec má rozlohu 36,33 km². Najvyšší bod je položený 969 m n. m. a najnižší bod 440 m n. m.

Obyvateľstvo

Počet obyvateľov obce je 2 708 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenská filozofická spoločnosť

Slovenská filozofická spoločnosť je dobrovoľné združenie vedeckych a odborných pracovníkov z oblasti marxisticko-leninskej filozofie, prípadne iných príbuzných disciplín, ktoré existovalo na Slovensku v rokoch 1966-1990. Hlavným poslaním SFS bolo rozširovať poznatky na poli vedeckého bádania a získavať vedeckých pracovníkov pre aktívnu spoluprácu pri rozvíjaní marxisticko-leninskej filozofie, prispievať k zvyšovaniu odbornej a ideovej úrovne členov SFS, propagovať výsledky vedy a marxisticko-leninskej filozofie na domácich a zahraničných fórach. Organizovala vedecké konferencie, sympóziá, semináre a diskusie.
Jej členovia vykonávali prednáškovú a popularizačnú činnosť. Spoločnosť pôsobila v podmienkach totalitného režimu, čo sa prejavovalo najmä v tom, že nadväzovala predovšetkým na uznesenia orgánov komunistickej strany. Jej predsedom bol Rudolf Šíma.
Hansen Studios

História

Jacob Hansen produkuje, masteruje a mixuje albumy od roku 1990. Prvé nahrávky nahral na magnetofón. Ako výsledok sa stal známym za hranicami svojho rodného mesta Esbjerg, a tak sa niekoľko skupín dozvedelo o Hansenovi. Skupiny k nemu cestovali alebo pracoval v iných štúdiách. Keďže Hansen už predtým pôsobil ako hudobník, mal dostatočné znalosti v oblasti metalového priemyslu, aby klientela pochádzala hlavne z tejto oblasti. Spoločnosť Hansen Studios spolupracuje so skupinami ako Destruction, Heaven Shall Burn, Neaera, Illdisposed, Volbeat a Maroon.
Buissard

Poloha

Buissard má rozlohu 2,92 km². Najvyšší bod je položený 1 340 m n. m. a najnižší bod 1 026 m n. m.

Obyvateľstvo

Buissard má 179 obyvateľov (2009).
Graf vývoja obyvateľstva:
Zdroje: INSEE
Ville-au-Val

Poloha

Obec má rozlohu 5,79 km². Najvyšší bod je položený 377 m n. m. a najnižší bod 195 m n. m.

Obyvateľstvo

Počet obyvateľov obce je 183 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Narnhac

Poloha

Obec má rozlohu 10,29 km². Najvyšší bod je položený 1 110 m n. m. a najnižší bod 756 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bourg-Bruche

Poloha

Obec má rozlohu 15,02 km². Najvyšší bod je položený 825 m n. m. a najnižší bod 448 m n. m.

Obyvateľstvo

Počet obyvateľov obce je 441 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mandres-la-Côte

Poloha

Obec má rozlohu 11,3 km². Najvyšší bod je položený 447 m n. m. a najnižší bod 368 m n. m.

Obyvateľstvo

Počet obyvateľov obce je 529 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puisieulx

Poloha

Obec má rozlohu 9,07 km². Najvyšší bod je položený 148 m n. m. a najnižší bod 81 m n. m.

Obyvateľstvo

Počet obyvateľov obce je 383 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cros-de-Géorand

Poloha

Cros-de-Géorand má rozlohu 43,39 km². Najvyšší bod je položený 1 594 m n. m. a najnižší bod 916 m n. m.

Obyvateľstvo

Cros-de-Géorand má 175 obyvateľov (2009).
Graf vývoja obyvateľstva:
Zdroje: INSEE
Moldanubikum

Moldanubikum alebo moldanubická zóna je geologická jednotka Českého masívu a európskych hercyníd. Okrem Českého masívu vystupuje aj v pohorí Schwarzwald a Vogézy. Je považovaná za staré prekambrické jadro obalené mladšími vrchnoproterozoickými jednotkami. Predstavuje najsilnejšie metamorfované horniny (amfibolity a granulity) celého herýcnskeho orogénu, navyše intrudované rozsiahlymi granitoidnými telesami. Buduje juhozápadnú časť Českého masívu.
Termín moldanubikum zaviedol rakúsky geológ Eduard Suess v roku 1901.

Pozícia

Leží na území Čiech, Moravy, Nemecka a Rakúska. Moldanubikum na východe hraničí s moravsko-sliezskou oblasťou, na severe hraničí s kutnohorsko-svrateckou oblasťou, ktorá má mierne nižší metamorfný postih a západe so stredočeskou oblasťou. Na juhu na ňu nasadá alpská predhlbeň - Molasová panva. Geomorfologicky zaberá Českomoravskú vrchovinu, Šumavu, Český les a Novohradské hory.

Charakteristika

Moldanubikum bolo postihnuté veľmi intenzívnou katazonálnou, v menšej miere i mezozonálnou metamorfózou. Prevládajú v ňom premenené horniny amfibolitovej fácie (hlavne pararuly) ale miestami je pozorovaná aj metamorfóza granulitovej alebo eklogitovej fácie. Nenachádzajú sa tu žiadne slabo metamorfované horniny. Celý metamorfný komplex je prestúpený masívmi granitoidných plutonických hornín hercýnskeho (varískeho) veku, ktoré miestami spôsobili silnú periplutonickú migmatitizáciu a podmienili vznik kordieritických rúl. Hercýnske plutóny patria k moldanubiku iba geograficky a tvoria dva veľké komplexy - Stredočeský plutón a Moldanubický plutón a niekoľko menších telies (Třebíčský plutón).
Moldanubikum temer nemá sedimentárny pokryv, iba v predhorí sú nesúvislé uloženiny vrchnej kriedy, treťohôr a kvartéru.